இறுதியாக காணாமல் போனோர் குறித்த ஜனாதிபதி ஆணைக்குழு அதன் இடைக்கால அறிக்கையை வழங்கியுள்ளது. நல்ல பரிந்துரைகளும் முன்மொழியப்பட்டுள்ளன. ஆனால் இந்தப் பரிந்துரைகள் எந்தளவு தூரத்துக்கு நிறைவேற்றப்படப் போகின்றன என்பது கேள்விக்குறியாகும். ஜனாதிபதி இந்த அறிக்கையைப் பெற்றுக்கொண்ட போது அளித்த உறுதிமொழி எமக்கு ஆறுதல் தருவதாக உள்ளது. பரிந்துரைகளை அமைச்சரவைப் பத்திரம் சமர்ப்பித்து இதனை முன்னெடுப்பதற்கான உபகுழு அமைக்கப்படுமென்பதே அந்த உத்தரவாதம். இனியும் காலம் கடத்தாமல் உப குழு மூலம் அதனை துரிதப்படுத்த வேண்டுமென்பதே உறவுகளின் எதிர்பார்ப்பாகும்.